દેવી દુર્ગાના નવ સ્વરૂપોમાં નવમું સ્વરૂપ 'સિદ્ધિદાત્રી’ તરીકે ઓળખાય છે. નવ સ્વરૂપોમાં એ નવમ્ અને અંતિમ છે. યોગીઓ નવમાં દિવસે પોતાના મનને 'જીહ્વા’ માં સ્થિર કરે છે. નામ મુજબ જ આ દેવી સર્વ સિદ્ધિની દાયક છે. ભગવાન શિવજીએ પણ આ દેવીની કુપાથી સર્વ સિદ્ધિઓ પ્રાપ્ત કરી, તેમની કૃપાથી જ ભગવાન શિવનું અડધું શરીર નારી સ્વરૂપ થયું. અને ભગવાન અર્ધનારીશ્વર કહેવાયા. તેમની સાધના અને ઉપાસનાથી સાધકનાં કઠીનમાં કઠોર કાર્યો પણ સિદ્ધ થાય છે.